มาสด้า ซีเอ็กซ์-3

มาสด้า ซีเอ็กซ์-3 (อังกฤษ: Mazda CX-3) เป็นรถยนต์เอนกประสงค์สมรรถนะสูงขนาดเล็กมาก (subcompact crossover SUV) ผลิตโดย มาสด้า โดยใช้พื้นฐานเดียวกันกับมาสด้า 2 โดยเริ่มต้นสายการผลิตในปี พ.ศ. 2558 ในประเทศญี่ปุ่นเป็นประเทศแรก และหลังจากนั้นได้เริ่มผลิตในประเทศไทยเป็นประเทศที่สองที่โรงงาน Auto Alliance Thailand (AAT) ที่จังหวัดระยองเมื่อปลายเดือนตุลาคมปีเดียวกัน

มาสด้า ซีเอ็กซ์-3 ได้เปิดตัวในประเทศไทยเมื่อวันที่ 10 พฤศจิกายน พ.ศ. 2558 ที่ห้องเพลนารี ฮอลล์ ศูนย์การประชุมแห่งชาติสิริกิติ์ โดยใช้ชื่อคอนเซปต์ว่า “FREESTYLE CROSSOVER” โดยภายนอกและภายในมีลักษณะที่ใหญ่กว่านิสสัน จู๊ค และแคบกว่าฮอนด้า เอชอาร์-วี ต่อมาในปี พ.ศ. 2560 มาสด้า ซีเอ็กซ์-3 ได้รับรางวัลรถยนต์ยอดเยี่ยมแห่งปี 2016

ภายนอกนั้นรุ่น E และรุ่น C ได้ใช้ไฟหน้าแบบโปรเจกเตอร์หลอดฮาโลเจน ใช้ยางและล้อขนาด 16 นิ้ว ไฟท้ายแบบมัลติรีเฟลกเตอร์ ส่วนรุ่น S, SP และ XDL ใช้ไฟหน้า ไฟส่องสว่างเวลากลางวันและไฟท้ายแบบ LED ใช้ล้อขนาด 18 นิ้ว ส่วนภายในมีหน้าจอระบบเครื่องเสียงขนาด 7 นิ้วมาตั้งแต่รุ่น C ขึ้นไป สำหรับหน้าจอ Active driving display และระบบนำทางมีมาให้ในรุ่น S ขึ้นไป ส่วนถุงลมนิรภัย 6 ตำแหน่งให้มาในรุ่น SP ขึ้นไป

ในส่วนของเครื่องยนต์ มาสด้า ซีเอ็กซ์-3 ได้ใช้
เครื่องยนต์ดีเซล SkyActiv-D ความจุ 1.5 ลิตร อัดอากาศด้วยเทอร์โบชาร์จแบบแปรผัน กำลังสูงสุด 105 แรงม้า แรงบิดสูงสุด 27.5 กก.-ม. เกียร์อัตโนมัติ 6 จังหวะ ให้อัตราสิ้นเปลืองเฉลี่ย 23.34 กม./ลิตร และเครื่องยนต์เบนซิน SkyActiv-G ความจุ 2.0 ลิตร กำลังสูงสุด 156 แรงม้า แรงบิดสูงสุด 20.7 กก.-ม. ส่งกำลังด้วยเกียร์อัตโนมัติ 6 จังหวะเช่นกัน อัตราสิ้นเปลืองเฉลี่ย 16.44 กม./ลิตร

โดยมาสด้า ซีเอ็กซ์-3 ในประเทศไทยแบ่งรุ่นย่อยออกเป็น 5 รุ่น คือรุ่น E, C, S, SP (เครื่องยนต์ 2.0 ลิตร Skyactiv-G PE-VPS) และรุ่น XDL (เครื่องยนต์ 1.5 ลิตร Skyactiv-D S5-DPTS)


รุ่นปรับปรุงใหม่ MY2020
เมื่อวันที่ 1 กรกฎาคม พ.ศ. 2563 มาสด้า ซีเอ็กซ์-3 มีการแบ่งรุ่นย่อยออกเป็น 4 รุ่น และใช้เฉพาะเครื่องยนต์เบนซินเท่านั้น คือรุ่น BASE, COMFORT, PROACTIVE, STYLE (เครื่องยนต์ 2.0 ลิตร PE-VPS) รวมถึงยกเลิกการทำตลาดรุ่นเครื่องยนต์ดีเซล 1.5 ลิตร (S5-DPTS) ราคาจึงถูกลง 110,000 บาท

รุ่นปรับปรุงใหม่ MY2021 (2021 Collection)
เมื่อวันที่ 1 ธันวาคม พ.ศ. 2563 มาสด้า ซีเอ็กซ์-3 มีการแบ่งรุ่นย่อยออกเป็น 4 รุ่น และใช้เฉพาะเครื่องยนต์เบนซินเท่านั้น คือรุ่น BASE, BASE PLUS, COMFORT, PROACTIVE (เครื่องยนต์ 2.0 ลิตร PE-VPS) รวมถึงยกเลิกการทำตลาดรุ่น 2.0 STYLE ตัวท็อป โดยราคาเริ่มต้นที่ 769,000 บาท 
 เบนซิน 2.0 BASE
 เพิ่ม พวงมาลัย, หัวเกียร์หุ้มด้วยหนัง, ระบบกุญแจ Smart Keyless Entry, เครื่องเสียง รองรับ Apple CarPlay / Android Auto แบบไร้สาย Wireless และ กล้องมองภาพขณะถอยจอด
ราคาปรับเพิ่ม 1,000 บาท (จาก 768,000 บาท มาเป็น 769,000 บาท)
 เบนซิน 2.0 BASE+ (รุ่นย่อยใหม่ NEW)
 เพิ่ม ไฟหน้า Projector Lens/ไฟ Daytime Running Lights แบบ LED, ระบบเปิด-ปิด ไฟหน้า แบบอัตโนมัติ, ระบบปรับระดับไฟหน้า สูง-ต่ำ อัตโนมัติ, ไฟท้าย แบบ LED Signature Lights, ระบบปัดน้ำฝนแบบอัตโนมัติ Rain Sensor, เบาะนั่งหุ้มด้วยหนังสลับผ้า, พนักวางแขนตรงกลางเบาะนั่งด้านหลัง พร้อมที่วางแก้วน้ำ, ระบบควบคุมความเร็วอัตโนมัติ Cruise Control และ ถุงลมนิรภัย 6 ตำแหน่ง (คู่หน้า-ด้านข้าง-ม่านนิรภัย)
 เบนซิน 2.0 COMFORT
 เพิ่ม ไฟตัดหมอกคู่หน้า แบบ LED คิ้วโครเมียมที่กันชนหน้า และ ด้านข้าง, หลังคา Sunroof เปิด-ปิด ด้วยระบบไฟฟ้า, เบาะนั่ง/แดชบอร์ดหน้าและแผงประตู หุ้มด้วยหนัง แบบ Grand Luxe, ระบบเตือนเมื่อมีรถในจุดอับสายตาขณะเปลี่ยนเลน ABSM, ระบบเตือนเมื่อมีรถในจุดอับสายตาขณะถอยหลัง RCTA, ระบบกล้องแสดงภาพ 360 องศา รอบทิศทาง, เซนเซอร์กะระยะช่วยจอดด้านหน้า 4 ตำแหน่ง และ เซนเซอร์กะระยะถอยจอดด้านหลัง 4 ตำแหน่ง
ราคาปรับเพิ่ม 31,000 บาท (จาก 848,000 บาท มาเป็น 879,000 บาท)
 เบนซิน 2.0 PROACTIVE
 เพิ่ม หน้าจอแสดงข้อมูลการขับขี่ Active Driving Display, ระบบช่วยหยุดรถอัตโนมัติ SCBS, ระบบเตือนการชนด้านหน้า และ ช่วยเบรก SBS, ระบบควบคุมความเร็วอัตโนมัติแบบแปรผัน MRCC, ระบบปรับไฟสูงอัตโนมัติ High Beam Control, ระบบเตือนเมื่อรถออกนอกช่องจราจร LDWS และ ระบบกล้องแสดงภาพ 360 องศา รอบทิศทาง
ราคาปรับเพิ่ม 11,000 บาท (จาก 948,000 บาท มาเป็น 959,000 บาท)

ทุกรุ่น เพิ่ม เครื่องเสียง รองรับ Apple CarPlay / Android Auto แบบไร้สาย Wireless

รุ่นปรับปรุงใหม่ MY2022 (2022 Collection)
เมื่อวันที่ 16 พฤศจิกายน พ.ศ. 2564 มาสด้า ซีเอ็กซ์-3 มีการแบ่งรุ่นย่อยออกเป็น 3 รุ่น และใช้เฉพาะเครื่องยนต์เบนซินเท่านั้น คือรุ่น BASE, BASE PLUS, COMFORT (เครื่องยนต์ 2.0 ลิตร PE-VPS) รวมถึงยกเลิกการทำตลาดรุ่น 2.0 PROACTIVE ตัวท็อป โดยราคาเริ่มต้นที่ 769,000 บาทเท่าเดิม  แต่มีการเพิ่ม Option ระบบชาร์จโทรศัพท์แบบไร้สาย Wireless Charger และสีใหม่ สีบรอนซ์ Platinum Quartz ทุกรุ่น
 2.0 BASE
 เพิ่ม ระบบเปิด-ปิด ไฟหน้าแบบอัตโนมัติ, ระบบปัดน้ำฝนแบบอัตโนมัติ Rain Sensor และ ระบบควบคุมความเร็วอัตโนมัติ Cruise Control
 2.0 BASE+
 เพิ่ม เซนเซอร์กะระยะช่วยจอดด้านหน้า 4 ตำแหน่ง และ เซนเซอร์กะระยะช่วยจอดด้านหลัง 4 ตำแหน่ง
 2.0 COMFORT
 เปลี่ยน ล้ออัลลอย เป็น ขนาด 18 นิ้ว พร้อมยาง 215/50 R18 (แบบเดียวกับรุ่น PROACTIVE)
 เพิ่ม ระบบปรับอากาศแบบอัตโนมัติ, เบาะคนขับ ปรับด้วยไฟฟ้า 8 ทิศทาง และ ระบบบันทึกความจำตำแหน่ง Memory Seat เบาะนั่งคนขับ

รุ่นพิเศษ 2.0 Comfort Carbon Edition
ล่าสุดทาง Mazda ประเทศไทย ได้เพิ่มทางเลือกกับรถใหม่รุ่นพิเศษ นามว่า CARBON EDITION ที่ลูกค้าสามารถเลือกได้กับรถใหม่ถึง 4 รุ่น ดังนี้ Mazda2, Mazda3, Mazda CX-3 และ Mazda CX-30 โดยปรับราคาเพิ่มจากรุ่นปกติ 10,000 บาท

Mazda เอาใจคนรักความสปอร์ตพรีเมี่ยมภายใต้ชื่อ Carbon Edition มาพร้อมแนวคิด “Unique You” โดดเด่นทั้งภายนอกและภายในที่ได้รับการออกแบบขึ้นพิเศษ กับคอนเซ็ปต์สไตล์คาร์บอนมาสร้างแรงบันดาลใจในการถ่ายทอดภาพลักษณ์ความสปอร์ต ดีไซน์ภายนอกโทนสีเข้มบ่งบอกความเรียบหรู ภายในเบาะนั่งสีแดง Burgundy สปอร์ตโฉบเฉี่ยวมีเอกลักษณ์ที่ไม่ซ้ำใคร ครบครันด้วยฟังก์ชั่นและเทคโนโลยีสกายแอคทีฟ ระบบความปลอดภัยระดับโลกอันเป็นเอกลักษณ์เฉพาะมาสด้า

อุปกรณ์ตกแต่งที่คัดสรรด้วยวัสดุคุณภาพสูงรอบคัน โดยใช้รูปแบบการตกแต่งสไตล์คาร์บอนในการถ่ายทอดภาพลักษณ์ความสปอร์ต ตามแนวคิด โคโดะ ดีไซน์ ที่เน้นความเรียบง่ายแต่งดงาม บ่งบอกอัตลักษณ์ตัวตนความพิเศษแบบไม่เหมือนใคร ผ่านรถยนต์มาสด้าที่กำลังร้อนแรงมากที่สุดในตลาด 

- มาสด้า CX-3 Carbon Edition พร้อมเครื่องยนต์สกายแอคทีฟเบนซิน ขนาด 2.0 ลิตร โดดเด่นด้วยการตัดโทนสีเข้มกับกระจังหน้าสีดำ กระจกมองข้างสีดำ และล้ออัลลอยสีดำ ขนาด 18 นิ้ว มอบความเหนือระดับด้วยหลังคาซันรูฟแบบไฟฟ้า พร้อมเชื่อมต่อไลฟ์สไตล์ดิจิตอลได้อย่างอิสระกับ Wireless Apple CarPlay® พร้อมด้วยอุปกรณ์ชาร์จไฟแบบไร้สาย (Wireless Charger) พร้อมเบาะไฟฟ้า พร้อมระบบบันทึกตำแหน่ง มอบความสะดวกสบายไปตลอดการเดินทาง ราคาจำหน่าย 904,000 บาท

รุ่นปรับปรุงใหม่ MY2023 (2023 Collection)
เมื่อวันที่ 25 สิงหาคม พ.ศ. 2566 มาสด้า ซีเอ็กซ์-3 มีการแบ่งรุ่นย่อยออกเป็น 4 รุ่น และใช้เฉพาะเครื่องยนต์เบนซินเท่านั้น คือรุ่น BASE, BASE PLUS, COMFORT และใหม่ล่าสุด รุ่น SPORT LUXE (เครื่องยนต์ 2.0 ลิตร PE-VPS) เหมือนเดิม แต่มีการขึ้นราคา ทำให้ราคาเริ่มต้นอยู่ที่ 770,000 บาท

สิ่งที่ Mazda CX-3 MY2023 แตกต่างจากรุ่นเดิม ดังนี้

 เพิ่มรุ่นย่อยใหม่ SPORT LUXE มาพร้อม ชุดสีทูโทน 4 สี
 เปลี่ยน คิ้วซุ้มล้อ สีดำเงา Gloss Black, ล้ออัลลอย ขนาด 18 นิ้ว ดีไซน์ใหม่ สีทูโทน
 เพิ่ม หลังคาสีดำเงา Black Roof, แป้นเปลี่ยนเกียร์ที่พวงมาลัย Paddle Shift และ ระบบเสียงรอบทิศทาง BOSE ลำโพง 7 ตำแหน่ง (เฉพาะรุ่น SPORT LUXE)
 เปลี่ยน เบาะนั่งหุ้มด้วยหนังสีดำ สลับหนังกลับ Grand Luxe Suede และ ช่องแอร์ตกแต่งด้วย สีทองแดง Copper (เฉพาะรุ่น SPORT LUXE)
 เพิ่ม ระบบ Mazda i-Activesense ระบบเตือนเมื่อรถเบี่ยงออกนอกเลน (LDWS), ระบบช่วยหยุดรถอัตโนมัติขณะถอยหลัง (SCBS-R), ระบบช่วยเตือนเมื่อผู้ขับเหนื่อยล้าขณะขับขี่ (DAA), ระบบปรับไฟสูงอัตโนมัติ (HBC), ระบบเตือนการชนด้านหน้าและช่วยเบรกอัตโนมัติ (SBS), ระบบช่วยหยุดรถอัตโนมัติแบบ Advance (Advanced SCBS) และ ระบบควบคุมความเร็วอัตโนมัติ แบบ Stop & Go (MRCC with Stop & Go) มีเฉพาะบางรุ่น
 เพิ่ม สีตัวถังภายนอก สีเทา Aero Grey แทนที่ สีขาว Ceremic White
 ปรับขึ้นราคาสูงสุด 21,000 บาทใน 3 รุ่น
 รุ่น BASE ปรับเพิ่ม 1,000 บาท (จากเดิม 769,000 บาท)
 รุ่น BASE+ ปรับเพิ่ม 21,000 บาท (จากเดิม 809,000 บาท)
 รุ่น COMFORT ปรับเพิ่ม 21,000 บาท (จากเดิม 879,000 บาท)

รุ่นปรับปรุงใหม่ MY2025 (CX-3 Essential)
เมื่อวันที่ 3 กรกฎาคม พ.ศ. 2568 มาสด้า ซีเอ็กซ์-3 มีการแบ่งรุ่นย่อยออกเป็น 4 รุ่น และใช้เฉพาะเครื่องยนต์เบนซินเท่านั้น คือรุ่น PRIME, ULTRA, ULTRA PLUS และ SIGNATURE (เครื่องยนต์ 2.0 ลิตร PE-VPS) เหมือนเดิม แต่มีการลดราคา ทำให้ราคาเริ่มต้นอยู่ที่ 699,000 บาท

สิ่งที่ Mazda CX-3 Essential แตกต่างจากรุ่นเดิม ดังนี้

 เปลี่ยนชื่อรุ่นใหม่หมด จากเดิม BASE, BASE PLUS, COMFORT และ SPORT LUXE เป็น PRIME, ULTRA, ULTRA PLUS และ SIGNATURE
 เปลี่ยนชื่อรุ่น 2.0 Base เป็น 2.0 Prime พร้อมปรับอุปกรณ์ใหม่
 เปลี่ยนชื่อรุ่น 2.0 Base Plus เป็น 2.0 Ultra พร้อมปรับอุปกรณ์ใหม่
 เปลี่ยนชื่อรุ่น 2.0 Comfort เป็น 2.0 Ultra Plus พร้อมปรับอุปกรณ์ใหม่
 เปลี่ยนชื่อรุ่น 2.0 Sport Lux เป็น 2.0 Signature พร้อมปรับอุปกรณ์ใหม่

 ปรับอุปกรณ์ใหม่หมด ขึ้นอยู่กับรุ่น
 รุ่น PRIME
 ยกเลิก ระบบกุญแจ Smart Keyless Entry
 ยกเลิก วัสดุตกแต่งพวงมาลัยแบบสีดำและสีเงินซาติน (พวงมาลัยยูรีเทนสีเทา)

 รุ่น ULTRA
 เปลี่ยน ไฟหน้าเป็นแบบ Projector Lens Halogen (เดิมเป็น LED)
 ยกเลิก ระบบไฟ DRL, ไฟท้ายแบบ LED Signature
 ยกเลิก ระบบหยุดรถอัตโนมัติแบบ Advanced SCBS

 รุ่น ULTRA PLUS
 เปลี่ยน ล้ออัลลอยเป็นขนาด 16 นิ้ว พร้อมยาง 215/60 R16 (เดิมขนาด 18 นิ้ว)
 ยกเลิก แป้นเปลี่ยนเกียร์หลังพวงมาลัย Paddle Shift

 รุ่น PRIME / ULTRA
 ยกเลิก ระบบควบคุมความเร็วอัตโนมัติ Cruise Control

 รุ่น ULTRA / ULTRA PLUS
 ยกเลิก ระบบปรับระดับไฟหน้าสูง – ต่ำ อัตโนมัติ, เปิด – ปิดไฟหน้าอัตโนมัติ
 ยกเลิก ระบบปัดนำ้ฝนอัตโนมัติ Rain Sensor (เป็นแบบธรรมดาแบบปัดหน่วงเวลา)
 ยกเลิก แท่นชาร์จโทรศัพท์ไร้สาย Wireless Charger
 ยกเลิก ระบบเตือนเมื่อรถเบี่ยงออกนอกเลน LDWS
 ยกเลิก ระบบปรับไฟหน้าสูงอัตโนมัติ HBC

 รุ่น ULTRA PLUS / SIGNATURE
 ยกเลิก เซ็นเซอร์กะระยะด้านหน้า 4 ตำแหน่ง
 ยกเลิก กล้องมองภาพรอบคัน 360 องศา

 ทุกรุ่น
 ราคาถูกลง 71,000 บาท

 อ้างอิง 

หมวดหมู่:รถมาสด้า